جان بیمس

جان بیمس  برطانوی سول سرونٹ، بنگال کے کلیکٹر اور چیف کمشنر، ماہر لسانیات اور مستشرق تھے۔ انھوں نے ہندوستانی زبانوں پر فقید المثال کام کیا۔

 حالات زندگی 
جان بیمس 21 جون 1837ء کو گرینچ، مملکت متحدہ میں پیدا ہوئے۔ ان کے والد تھامس بیمس اعلیٰ درجہ کے پادری تھے۔ انھوں نے مرچنٹ ٹیلرزاسکول نارتھووڈ اور ہیلبری کالج ہارٹفورڈ سے تعلیم حاصل کی۔ کالج کے کلاسیکی اور سنسکرت کے انعامات کے ساتھ ساتھ فارسی میڈل بھی حاصل کیا۔ 1858ء میں وہ انڈین سول سروس کا امتحان پاس کر کے ہندوستان میں تعینات ہو گئے۔ 1859ء میں انھیں پنجاب بھیجا گیا۔ اس کے بعد 1861ء سے انھوں نے بنگال میں خدمات انجام دیں۔ اس دوران 1867ء میں انھیں بنگال پریذیڈنسی کا کلیکٹر مقرر کیا گیا۔ 1885ء میں وہ بنگال کے چیف کمشنر کے عہدے پر فائز ہوئے۔جیمس بنیادی طور پر ماہر لسانیات تھے۔ بنگال میں انھوں نے بنگالی زبان سمیت پورے ہندوستان کی زبانوں، گرامر، رسم الخط، ادب اور ثقافت پر کام کیا، لیکن بنگال کی تاریخ اور تحقیق پر ان کی خدمات بے مثال ہیں۔ ان کے ابتدائی مضامین رائل ایشیاٹک سوسائٹی میں شائع ہوئے۔ ان مضامین کا خاص موضوع ہندوستانی زبانوں پر عربی کا اثر تھا۔ مختیار احمد ملاح، مغربی سندھ شناسی (سندھی)، محکمہ ثقافت و سیاحت حکومت سندھ، اگست 2013ء، ص 291 بیمس نے سب سے زیادہ اوڑیا زبان پر کام کیا۔ ان کا اوڑیا کے ادب، رسم الخط اور لوک ادب پر کام مثالی ہے۔ ان کی دو کتابیں بہت اہم ہیں، جن میں اس نے سندھی زبان کا ذکر حوالہ جات سے کیا ہے۔ ان کی ایک کتاب Comparative Grammer of the Aryan Languages of India ہے جو دو جلدوں میں 1855ء اور 1872ء میں بالترتیب شائع ہوئی۔ یہ کتاب ہند آریائی زبانوں کے مشترک گرامر پر بحث کی گئی ہے۔ اس کتاب میں سندھی، پنجابی، ہندی، گجراتی، اوڑیا، مراٹھی اور بنگالی زبانوں کے بنیاد اور لسانیات پر بحث کی گئی ہے۔ جبکہ ان کی دوسری کتاب Outline of Indian Philology کے نام سے ہے جو 1867ء میں شائع ہوئی۔ اس میں سندھی، بلوچی، سرائیکی، ان کے مختلف جاگرافیائی لہجوں پر بحث کی گئی ہے۔ 1961ء میں جان بیمس کی آپ بیتی Memories of Bangali Civilian شائع ہوئی جس میں انھوں نے اپنی زندگی کے اہم واقعات اور تحقیق کے سلسلے میں پیش آنے والے مسائل پر گفتگو کی ہے۔ سر ہنری میئرس ایلیٹ کی منتشر یادوں اور لوک ادب پر مشتمل تحریروں کو ترتیب دینا اور انھیں 1869ء میں شائع کرانا جان جیمس کا ایک اہم کارنامہ ہے۔مغربی سندھ شناسی (سندھی)، ص 293-294

 وفات 
جان بیمس 24 مئی 1902ءکو کلیڈون، سمرسیٹ میں وفات پا گئے۔

 بیرونی روابط 


 Beames, John: Memoirs of a Bengal Civilian (Eland, 2013)

 حوالہ جات 

زمرہ:1837ء کی پیدائشیں
زمرہ:1902ء کی وفیات
زمرہ:انگریز مستشرقین
زمرہ:انیسویں صدی کے انگریز مصنفین
زمرہ:انگریز ماہرین ہندویات
زمرہ:انڈین سول سروس (برطانوی ہند) کے افسران
زمرہ:برطانوی ماہرین لسانیات
زمرہ:اڈیہ زبان
زمرہ:برطانوی مورخین
زمرہ:برطانوی ہند کے مصنفین